Explodează dosarul de corupție al foștilor șefi SRI. Mihai Fişcă, al treilea denunțător, a depus la DNA înregistrări audio și video care îl vizează pe Florian Coldea.
Denunțătorul susține că numele fostului prim-adjunct al SRI, aflat sub control judiciar după ce a plătit 500.000 lei cauțiune, era folosit pentru amenințări.
"Motivul a fost că Silviu Capră şi Ovidiu Toma, fostul meu cumnat, cu care am nişte probleme persoanele la judecătorie, au început să mă amenințe de o lună şi jumătate.
Au aflat că vreau să dau toate înregistrările şi tot ce au făcut ei pe mâna organelor şi au început să ne amenințe. Ovidiu Toma şi Bogdan Mărunțiș sunt fondatorii CryptoData, iar Silviu Capră este cumnatul lui Ovidiu Toma. Eu am fost soţul sorei lui Ovidiu Toma, actualmente căsătorită cu Silviu Capră. Îi acuz de grup infracțional şi spălare de bani.
Pe timpul pandemiei au format cu doi cetăţeni străini o monedă, un fel de joc piramidal şi Ovidiu a furat foarte mulţi bani de la domnii aceia. Îmi asum această acuzație. Şi acum încearcă să scoată banii la suprafaţă să spele banii prin diverși interpuși. Până în 2019 am avut pozele...Ovidiu Toma avea bani de dat, aproape 64.000 de euro la birourile executorilor judecătorești, iar firma tatălui lui avea la fel mai datorii. Până să facă acea monedă erau înglobați în datorii.
"Ovidiu Toma a câștigat între 30-50 milioane de euro"
În timpul pandemiei s-a interzis circulația persoanelor. În starea de urgență domnii care erau asociați cu Ovidiu Toma nu au putu să vină în România, în București, unde era punctul de vânzare al monedei. Şi atunci Ovidiu şi Mărunțiș au oprit o mare sumă de bani. Apoi când s-a putut circula au venit cei doi domni care l-au obligat pe Toma să le dea banii. Din ce ştiu de la Ovidiu Toma, aşa cum se lăuda el atunci, a câștigat de la cei doi cetăţeni între 30-50 de milioane de euro.
Acei doi domni au venit să îşi recupereze banii. Au venit la sediul firmei Crypto Data unde au avut o discuție puţin mai aprinsă, iar după aceea au fost chemaţi la hotel şi acolo au fost şi Coldea, Cocoru sau Dumbravă alături de Toma şi Mărunţiş. Știu pentru că mi-a povestit Ovidiu Toma, că i-a ameninţat şi nu le mai dă niciun ban. Ceva s-a întâmplat atunci şi cei doi cetăţeni au plecat şi nu au mai avut pretenții asupra banilor. Ei au venit foarte porniți pe Ovidiu. Am fost în camera alăturată şi îi auzeam.
"Florian Coldea a avut birou la firma Crypto Data. M-au ameninţat"
După acea întâlnire, domnului Florian Coldea i s-a făcut un birou la firma Crypto Data. Eu l-a văzut de câteva ori. Ovidiu Toma poate să spună că nu-l cunoaște pe Coldea, dar sunt foarte mulţi angajați care l-au văzut. Ovidiu Toma i-a spus surorii că gata i-a pus cu botul pe labe şi nu mai avem probleme cu ei (n.r cei doi investitori străini). Problema mea este cu ei pentru că de trei ani de zile mă poartă prin tribunale, nu vor să-mi dea niște bani pe care i-am dat şi m-au ameninţat. Că ce putere au ei şi că o să mă bage la pușcărie şi că am doi copii frumoși şi e păcat să nu-i mai văd", a spus la Antena 3 CNN, Mihai Fişcă, al treilea denunțător al lui Florian Coldea.